
Parlamentul  României

Camera  Deputaţilor
Comisia pentru sănătate şi familie
        Nr. 28/228/27 septembrie 2012                                     

BIROULUI PERMANENT 

AL

CAMEREI DEPUTAŢILOR,

              Vă înaintăm raportul asupra propunerii legislative pentru modificarea şi completarea Legii nr.95/2006 privind sistemul sanitar (Pl-x 97/2011). Propunerea legislativă a fost respinsă de Senat în şedinţa din 2 martie 2011, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 97 din  7 martie 2011, Camera Deputaţilor fiind Cameră decizională. 
În raport de obiectul şi conţinutul său, propunerea legislativă  face parte din categoria legilor organice. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                Nr. 28// septembrie 2012        
Raport 

asupra propunerii legislative pentru modificarea şi completarea Legii nr.95/2006 privind sistemul sanitar (Pl-x 97/2011)

 1. Cu adresa nr. Pl-x 97 din 7 martie 2011, Comisia pentru sănătate şi familie a fost sesizată, în fond, în conformitate cu prevederile art. 95 din Regulamentul Camerei Deputaţilor, republicat, cu dezbaterea propunerii legislative pentru modificarea şi completarea Legii nr.95/2006 privind sistemul sanitar (Pl-x 97/2011), respinsă de Senat în şedinţa din 2 martie 2011, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 97 din 7 martie 2011, Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr. 1248/18.10.2010, avizul Comisiei juridice, de disciplină şi imunităţi nr. Pl-x 97/22.03.2011, avizul Comisiei pentru muncă  şi protecţie socială nr.27/112/21.03.2011, precum şi punctul de vedere al Ministerului Sănătăţii nr. 47603 din 25.09.2012.

 2. În raport de obiectul şi conţinutul său, propunerea legislativă  face parte din categoria legilor organice. 
Propunerea legislativă are ca obiect de reglementare modificarea şi completarea Legii nr.95/2006 privind reforma în domeniul sănătăţii, cu modificările şi completările ulterioare, urmărind, aşa cum rezultă din expunerea de motive, realizarea unui management performant în unităţile spitaliceşti, consultarea sindicatelor în vederea asigurării unei transparenţe decizionale în ceea ce priveşte bugetul de venituri şi cheltuieli, precum şi elaborarea unui normativ de personal minim obligatoriu pentru unităţile spitaliceşti de stat.

3. Comisia pentru sănătate şi familie a dezbătut propunerea legislativă menţionată în şedinţa din 25 septembrie 2012. La şedinţa comisiei au participat 14 deputaţi din cei 17 membri ai comisiei. Raportul Comisiei a fost adoptat cu unanimitate de voturi.
La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru modificarea şi completarea Legii nr.95/2006 privind sistemul sanitar (Pl-x 97/2011), întrucât, se propune eliminarea unor atribuţii ale autorităţilor administraţiei publice locale, fapt ce ar duce la încălcarea principiilor descentralizării prevăzute de legislaţia în vigoare.
PREŞEDINTE,

RODICA NASSAR
Şef birou – Marinescu Gheorghe

             Întocmit,
Consultant – Popa Constanţa

